_:n6f3aa8df63f9471593a8b1cd5fa87e4cxb0
<http://schema.org/articleBody>
"Αλλάζει ο καιρός τα επόμενα 24ωρα, καθώς αναμένονται βροχές κατά τις τελευταίες ημέρες του 2023. Συγκεκριμένα, το φαινόμενο του καιρού τύπου «Π» αναμένεται να φέρει βροχοπτώσεις, σύμφωνα με τον Κλέαρχο Μαρουσάκη.Ο μετεωρολόγος του Open TV, ανέφερε ότι από την Πρωτοχρονιά του 2024 ο καιρός θα είναι τύπου «ανεστραμμένου Π».«Παράγοντες που οφείλονται στη γενικότερη ατμοσφαιρική κυκλοφορία ή και τοπογραφικοί παράγοντες, οδηγούν στον σχηματισμό ενός τύπου καιρού που στην Μετεωρολογία τον ονομάζουμε καιρό τύπου “Π”. Η παραπάνω ονομασία δεν είναι τυχαία και προκύπτει από την κατανομή των βροχοπτώσεων που συνοδεύουν αυτή την καιρική μεταβολή. Αν δούμε δηλαδή έναν χάρτη βροχής θα παρατηρήσουμε τους χρωματισμούς που δείχνουν τα χιλιοστά βροχής να εντοπίζονται προς τα δυτικά, τα βόρεια και τα νησιά του ανατολικού Αιγαίου.Η παραπάνω αναφορά δεν είναι τυχαία μιας και αυτόν τον τύπο καιρού θα συναντήσουμε τις επόμενες ημέρες στη χώρα μας, μόνο που αυτή τη φορά το “ΠΙ” θα είναι αναποδογυρισμένο αφήνοντας εκτός τη βόρεια Ελλάδα όπου στη θέση αυτής θα μπουν τα νότια θαλάσσια τμήματα. Στον χάρτη που επισυνάπτουμε από το μετεωρολογικό μας μοντέλο αποτυπώνουμε αυτή την περιγραφή», σημείωσε χαρακτηριστικά.Κατά τον Κλέαρχο Μαρουσάκη, οι βροχές «θα είναι λίγες και θα αφορούν τα δυτικά, τα νότια αλλά και τα νησιά του ανατολικού Αιγαίου με τον υδράργυρο να επιμένει σε υψηλές τιμές (κοντά στους 18° με 20° το μεσημέρι), τους ανέμους να μην προβληματίζουν και την υγρασία βέβαια να “σπάει” κόκκαλα με έμφαση τη νύχτα και το πρωί όπου η εξέλιξη αυτή θα οδηγεί και στον σχηματισμό ομιχλών κατά τόπους».Ο καιρός σήμερα ΣάββατοΑραιές νεφώσεις κατά τόπους πιο πυκνές. Στα δυτικά και την ανατολική και νότια νησιωτική χώρα οι νεφώσεις θα είναι αυξημένες και παροδικά θα σημειωθούν τοπικές βροχές.Η ορατότητα τις πρωινές ώρες θα είναι κατά τόπους περιορισμένη.Οι άνεμοι θα πνέουν δυτικοί νοτιοδυτικοί 3 με 4 και στο νότιο και ανατολικό Αιγαίο τοπικά 5 μποφόρ.Η θερμοκρασία δεν θα σημειώσει αξιόλογη μεταβολή.ΠΡΟΓΝΩΣΗ ΓΙΑ ΤΗΝ ΚΥΡΙΑΚΗ 31-12-2023 (ΠΑΡΑΜΟΝΗ ΠΡΩΤΟΧΡΟΝΙΑΣ)Γενικά νεφελώδης. Οι νεφώσεις θα είναι πιο αραιές στην ανατολική Μακεδονία και Θράκη και πιο πυκνές στα νότια και το ανατολικό Αιγαίο, όπου παροδικά θα σημειωθούν τοπικές βροχές.Η ορατότητα τις πρωινές ώρες θα είναι κατά τόπους περιορισμένη.Οι άνεμοι θα πνέουν μεταβλητοί 3 μποφόρ και βορειοανατολικοί πρόσκαιρα μέχρι 5 μποφόρ στο βόρειο Αιγαίο.Η θερμοκρασία θα σημειώσει μικρή πτώση στα ανατολικά.Ο καιρός την ΠρωτοχρονιάΣτο Ιόνιο και την ηπειρωτική χώρα, αρχικά λίγες νεφώσεις που σταδιακά από το μεσημέρι και από τα δυτικά θα πυκνώσουν και από το βράδυ θα σημειωθούν βροχές στην Ήπειρο. Στη Κρήτη και τα νησιά του Αιγαίου, νεφώσεις κατά τόπους αυξημένες με τοπικές βροχές που σταδιακά θα περιοριστούν στο ανατολικό Αιγαίο.Οι άνεμοι από διάφορες διευθύνσεις 3 μποφόρ, στρεφόμενοι σταδιακά σε νοτιοδυτικούς 4 μποφόρ.Η θερμοκρασία χωρίς αξιόλογη μεταβολή, σε επίπεδα λίγο υψηλότερα από τα κανονικά.protothema.gr"
<https://www.zinapost.gr/newsroom/kairos/o-kairos-typou-anestrammeno-p-allazei-ta-dedomena-prin-apo-tin-protoxronia-poies-perioxes-tha-epireastoun-me-vroxes/>